Um síðustu áramót voru 17,71 prósent allra hlutabréfa í Kauphöll Íslands veðsett . Það er hæsta hlutfall veðsettra hlutabréfa sem verið hefur frá því að íslenskur hlutabréfamarkaður var endurreistur á árunum eftir bankahrunið . Þetta kemur fram í nýjum tölum frá Nasdaq Iceland , sem rekur íslensku Kauphöllina . Raunar jókst veðsetning hlutabréfa skarpt á síðast ári . Í byrjun þess var markaðsvirði veðsettra hlutabréfa 129 milljarðar króna . Í lok þess var það komið upp í tæplega 194 milljarða króna og virði veðsettra hlutabréfa því aukist um 65 milljarða króna , eða 50 prósent . Það er vel umfram þá hækkun sem varð á markaðsvirði allra hlutabréfa í íslensku Kauphöllinni á árinu 2019 , en þau hækkuðu í heild um 30 prósent . Þar munaði þó langmest um hækkun á virði bréfa í Marel , sem hækkuðu um 66 prósent . Á meðal stærstu eigenda þess félags eru margir íslenskir lífeyrissjóðir sem skuldsetja sig ekki til að kaupa hlutabréf . Auglýsing Heildarvirði hlutabréfa þeirra félaga sem skráð eru á Aðallista Kauphallar Íslands og First North markaðinn var 1.251 milljarður króna í lok árs 2019 . Með því var öll áhættan hjá bönkunum sjálfum ef illa færi . Tilgangurinn var að skapa markað fyrir bréf sem engin eðlileg eftirspurn var eftir , og þar með til að hafa áhrif á eðlilega verðmyndun . Hæstiréttur Íslands hefur komist að þeirri niðurstöðu í málum gegn öllum gömlu stóru bönkunum þremur að þetta atferli hafi falið í sér markaðsmisnotkun . Tekið hefur verið fyrir þessa hegðun með lagabreytingum á undanförnum árum . Eftir hrun voru sett fjármagnshöft . Þau gerðu það að verkum að íslensku lífeyrissjóðirnir voru fastir inni í íslensku efnahagslífi með þá nýju fjármuni sem þeir þurftu að ávaxta ár hvert . Þeir þurftu því að kaupa allflest sem var á boðstólum , þar með talið hlutabréf í þeim félögum sem skráð voru á markað í endurreisnarferli íslensku Kauphallarinnar . Auglýsing Auk þess voru fjölmargir erlendir fjárfestingarsjóðir sem veðjað höfðu á að hægt væri að ávaxta fjármuni verulega á Íslandi í eftirköstum bankahrunsins , meðal annars með því að kaupa kröfur á föllnu bankana , umsvifamiklir í kaupum á skráðum hlutabréfum um tíma á meðan að höftin hengu uppi . Þegar höftunum var lyft , sem gerðist að stærstu leyti vorið 2017 , gátu fagfjárfestarnir farið með fjármuni sína í annarskonar fjárfestingar . Það hafa þeir margir hverjir gert . Lífeyrissjóðir landsins hafa verið að taka fjármuni úr virkri stýringu hjá verðbréfasjóðum til að fjárfesta meira erlendis og erlendu fjárfestingarsjóðirnir hafa minnkað nær allar stöður sínar nema í Marel og Arion banka . Lítill sem enginn áhugi virðist vera erlendis frá á mikilli fjárfestingu hérlendis , eins og sást ljóslega þegar bindiskylda var lækkuð niður í núll snemma árs í fyrra , aðgerð sem var til þess fallinn að reyna að örva erlenda fjárfestingu . Síðan að það var gert hefur erlend fjárfesting verið minni en hún var á sama tíma árið áður . Jókst hratt í fyrra Veðsett hlutabréfakaup hafa ekki verið jafn algengt tískufyrirbrigði síðastliðinn áratug og þau voru áður , þótt vissulega séu undantekningar þar á . Í lok árs 2014 var markaðsvirði veðsettra hluta 11,25 prósent af heildarmarkaðsvirði félaga í Kauphöll Íslands . Eftir að heildarmarkaðsvirðið skreið aftur yfir eitt þúsund milljarða króna árið 2015 og fram á haustið 2018 var markaðsvirði veðsettra hluta nokkuð stöðugt í lengri tíma , frá um 105 milljörðum kóna og upp í 123 milljarða króna . Hlutfall veðtöku af heildarmarkaðsvirði skráðra félaga á þessu tímabili var frá um tíu prósent og upp í tæplega 14 prósent . Þá virðist hafa átt sér stað einhver breyting samhliða því að fleiri einkafjárfestar eru að gera sig gildandi á markaðnum . Frá því í lok september 2018 og fram til loka desember 2019 jókst markaðsvirði veðsettra hlutabréfa um 71 milljarð króna . Á síðasta ári einu saman jókst hún um 65 milljarða króna og ef síðasti ársfjórðungur ársins 2019 er skoðaður einn og sér þá jókst hún um 25 milljarða króna , eða um 15 prósent . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .